*Oriģināls*

**APSTIPRINĀTS**

Vides aizsardzības un reģionālās attīstības ministrijas (VARAM)

iepirkuma komisijas

2018.gada 27.aprīļa

sēdē, protokols Nr.1

**PUBLISKĀ IEPIRKUMA**

**Dokumentālas filmas “9 pilsētas – viena iela”, t.sk. 9 īsfilmu par katru republikas pilsētu – Daugavpili, Jelgavu, Jūrmalu, Liepāju, Rēzekni, Rīgu, Valmieru, Ventspili – un filmas kopsavilkuma izveide**

**NOLIKUMS**

IEPIRKUMA IDENTIFIKĀCIJAS NR.: VARAM 2018/10

(Saskaņā ar Publiskā iepirkuma likuma 9.pantu)

Iepirkuma CPV kods: 92111100-3 Mācību filmu un videofilmu ražošana

RĪGA, 2018

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 5 |
| 5. | Iesniedzamie dokumenti | 6 |
| 6. | Piedāvājuma vērtēšana un lēmuma pieņemšana | 7 |
| Pielikumi |  |  |
|  | 1.pielikums. Tehniskā specifikācija | 10 |
|  | 2.pielikums. Pieteikums dalībai iepirkumā | 13 |

1. Vispārīgā informācija
   1. Iepirkuma identifikācijas numurs

VARAM 2018/10

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Anda Lasmane

Tālrunis: +371 67026577

e-pasta adrese: [anda.lasmane@varam.gov.lv](mailto:anda.lasmane@varam.gov.lv)

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Dokumentālas filmas “9 pilsētas – viena iela”, t.sk. 9 īsfilmu par katru republikas pilsētu – Daugavpili, Jelgavu, Jūrmalu, Liepāju, Rēzekni, Rīgu, Valmieru, Ventspili – un filmas kopsavilkuma izveide.

Iepirkuma priekšmets nav sadalīts daļās.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Latvija.

* 1. Pakalpojuma sniegšanas termiņš

Līdz 2018.gada 15.decembrim.

* 1. **Pakalpojuma paredzamā līgumcena**

Līdz 16 528,93 euro *(*neieskaitot pievienotās vērtības nodokli).

* 1. **Apmaksas kārtība**
* Avansa maksājums 20% apmērā.
* Starpmaksājums 60% apmērā par filmas darba varianta (“melnās montāžas”) un filmas kopsavilkuma precizētās versijas sagatavošanu un iesniegšanu VARAM.
* Gala maksājums 20% apmērā par filmas, t.sk. 9 īsfilmu par katru republikas pilsētu, filmas kopsavilkuma gala varianta iesniegšanu VARAM un filmas pārraidīšanas plāna īstenošanu.

1. Piedāvājums
   1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2018.gada 10.maijam, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
    2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
    3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls un 1 kopija) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs, adrese;
* Atzīme “Piedāvājums iepirkumam “Dokumentālas filmas “9 pilsētas – viena iela”, t.sk. 9 īsfilmu par katru republikas pilsētu – Daugavpili, Jelgavu, Jūrmalu, Liepāju, Rēzekni, Rīgu, Valmieru, Ventspili – un filmas kopsavilkuma izveide”. Identifikācijas Nr.VARAM 2018/10. Neatvērt līdz 2018.gada 10.maijam, plkst.11.00”.
  + 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
  + 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
    2. Pretendents sedz visas izmaksas, kas saistītas ar piedāvājuma sagatavošanu un iesniegšanu.

1. Nosacījumi pretendenta dalībai iepirkumā

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
  2. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
  3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
  4. Nolikuma 4.2. un 4.3.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
  5. Pretendents iepriekšējo 3 (trīs) gadu laikā ir realizējis vismaz 2 (divus) publiski pieejamus līdzvērtīgus audiovizuālus darbus[[1]](#footnote-1). Pretendents savu pieredzi raksturo un apliecina, aizpildot pieredzes aprakstu atbilstoši nolikuma pielikumam Nr. 2.
  6. Pretendents pakalpojuma sniegšanā var nodrošināt komandu, kurā ir vismaz šādi speciālisti: scenārija autors, režisors, operators, skaņu režisors un montāžas režisors

4.7. Nolikuma 4.6.punktā minētie speciālisti var veikt vairāku speciālistu pienākumus, taču pretendentam ir jānodrošina kopā ne mazāk kā divi speciālisti.

4.8. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.

5. Iesniedzamie dokumenti

**5.1. Pieteikums dalībai iepirkumā**

Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums) jāiesniedz kopā ar šī nolikuma 5.2. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā. Pretendenta pieteikumā skaidri un vispusīgi jāatspoguļo darba uzdevumu izpilde atbilstoši Tehniskajā specifikācijā norādītajiem punktiem**.**

**5.2. Pretendenta kvalifikācijas dokumenti**

* + 1. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma Komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
    2. Pretendenta un apakšuzņēmēju (ja pretendents Pakalpojuma sniegšanai plāno piesaistīt apakšuzņēmējus un balstīties uz to tehniskajām un profesionālajām iespējām) izpildīto darbu saraksts, kas apliecina šī nolikuma 4.5.apakšpunktā norādīto pieredzi, aizpildot pieredzes aprakstu atbilstoši nolikuma pielikumam Nr. 2.
    3. Pretendenta piesaistīto speciālistu CV (pievieno pieteikumam dalībai iepirkumā) un iesaistītā personāla saraksts, norādot katra piesaistītā speciālista ieņemamo pozīciju atbilstoši nolikuma 4.6.punktam.

1. Piedāvājumu vērtēšana un lēmuma pieņemšana
   1. Iesniegto piedāvājumu vērtēšana notiek saskaņā ar šajā nolikumā izvirzītajām prasībām un Publisko iepirkumu likumu.
   2. Iepirkuma komisija:
      1. Pārbaudīs piedāvājuma atbilstību šī nolikuma 3.2., 4. un 5. punktā norādītajām prasībām. Par atbilstošiem tiks uzstatīti tikai tie piedāvājumi, kuri atbilst visām norādītajām prasībām.
      2. Pārbaudīs tehniskā piedāvājuma atbilstību tehniskajā specifikācijā noteiktajām prasībām.
      3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
      4. Pēc tam, kad iepirkuma komisija ir pārbaudījusi pretendenta dokumentu un pretendenta atbilstību nolikumā noteiktajām prasībām, kā arī pārbaudījusi, vai piedāvājumā nav aritmētiskās kļūdas, tā veic piedāvājumu vērtēšanuatbilstoši nolikumā noteiktajiem vērtēšanas kritērijiem.
      5. No piedāvājumiem, kas atbilst visām šajā nolikumā izvirzītajām prasībām, izvēlēsies saimnieciski izdevīgāko piedāvājumu un pieņems lēmumu slēgt iepirkuma līgumu ar pretendentu, kas iegūs lielāko punktu skaitu vērtējumā saskaņā ar šādiem kritērijiem:

|  |  |  |
| --- | --- | --- |
| Nr.p.k | Vērtējamais kritērijs un vērtēšanas metodika | Maksimālais punktu skaits |
| 1. | **Piedāvātā cena (C)**  Zemākā cena, ko nosaka saskaņā ar šādu formulu:  kur:  Cmin = zemākā piedāvātā cena no visiem piedāvājumiem;  CP = Pretendenta piedāvātā cena. | **60** |
| 2. | **Piedāvātā scenārija ideja un mārketinga paņēmieni filmas reklamēšanai (Q=Q1+Q2)**  Vērtējumu noteiks iepirkuma komisija par katru no kvalitātes vērtējuma apakškritērijiem, piešķirot atbilstošu punktu skaitu  Scenārija ideja (Q1)  Mārketinga paņēmieni filmas reklamēšanai (Q2) | **40**  **30**  **10** |
| **Kopā V = C + Q** | | **100** |

**Kvalitātes vērtējuma (Q) punktu gradācija:**

|  |  |  |
| --- | --- | --- |
| **Piedāvātā scenārija ideja (Q1)**  **Piešķiramie punkti - max 30** | * Piedāvātā scenārija ideja un tās risinājums, ir atbilstoši komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām[[2]](#footnote-2), lai īstenotu Brīvības ielu stāstu republikas pilsētās * Piedāvātā scenārija ideja un tās risinājums ir daļēji atbilstoši komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām, lai īstenotu Brīvības ielu stāstu republikas pilsētās * Piedāvātā scenārija ideja un tās risinājums ir minimāli atbilstoša komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām, lai īstenotu Brīvības ielu stāstu republikas pilsētās | 30  15  5 |
| **Mārketinga paņēmieni filmas reklamēšanai (Q2)**  **Piešķiramie punkti - max 10** | * Piedāvātie mārketinga paņēmieni vērsti uz iespējami plašāku auditorijas sasniegšanu * Piedāvātie mārketinga paņēmieni filmas reklamēšanai aptver šauru auditorijas loku * Piedāvātie mārketinga paņēmieni filmas reklamēšanai vērsti uz minimālās auditorijas sasniegšanu | 10  5  2 |

* + 1. Gadījumā, ja vairāki no pretendentiem vērtēšanā saņem vienādu punktu skaitu, par izšķirošo piedāvājuma izvēles kritēriju tiek noteikts (Q).
    2. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, iepirkuma komisija saskaņā ar Publisko iepirkumu likuma (PIL) 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2. vai 4.punktā (un šī nolikuma 4.2. un 4.3.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 *euro*, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.
    3. Ja iepirkumam nav iesniegti piedāvājumi vai piedāvājumi neatbilst nolikuma prasībām, komisija pieņem lēmumu izbeigt iepirkumu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

Atbilstoši Kultūras ministrijas izstrādātajam Latvijas valsts simtgades svinību pasākumu plānam 2017. – 2021.gadam VARAM ir iesaistīta Latvijas simtgades pasākumu īstenošanā, t.sk. VARAM sadarbībā ar Latvijas Lielo pilsētu asociāciju (LLPA) īsteno iniciatīvu “Brīvības ielu stāsts 9 republikas pilsētās”. Lai atspoguļotu šo iniciatīvu, ir paredzēts izveidot filmu par Brīvības ielu stāsta norisi un rezultātiem, t.sk. 9 īsfilmu un filmas kopsavilkuma izveidi.

**Darba uzdevums**

Saskaņā ar komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām izveidot dokumentālu filmu ”9 pilsētas - viena iela”, t.sk. 9 īsfilmas un filmas kopsavilkumu ar mērķi apkopot Latvijas cilvēku stāstus, viedokļus, redzējumu par Latviju nākamajiem 100 gadiem un fiksēt hronikas veidā Latvijas vietas un to izskatu šodien.

Norises laiks: no 2018.gada maija līdz 2018.gada decembrim.

Mērķauditorija ir republikas pilsētu un novadu iedzīvotāji, viesi, oficiālās delegācijas un citi interesenti.

**Īpašie nosacījumi**

1. Materiālu izstrādes gaitā Izpildītājs katrā izpildes posmā saskaņo nodevumu ar Pasūtītāju un, ja nepieciešams, veic Pasūtītāja norādītās izmaiņas. Izpildītājam ir saistoši Pasūtītāja norādījumi.
2. Materiālu izstrādes gaitā Izpildītājs komunicē ar pašvaldību speciālistiem jautājumā par iespēju izmantot iepriekš notikušo pasākumu filmētos materiālus un piedalīties plānotajos pasākumos vai apmeklēt pilsētas objektus/cilvēkus/notikumus utml. Pasūtītājs nodrošinās informāciju par pilsētu plānotajiem pasākumiem un pilsētu kontaktpersonu informāciju.
3. Audiovizuālo materiālu izpildījums ir augstā, profesionālā kvalitātē, iesaistot profesionālu personālu, izmantojot atbilstošu augstas kvalitātes aprīkojumu (profesionāla skaņas ieraksta kvalitāte, gaismas tehnika, nodrošināts atbilstošo kameru daudzums un cita nepieciešamā tehnika).
4. Audiovizuālā materiāla iegūšanai izmantojamā tehnika: pilna kadra vai APS-C izmēra CMOS sensora kamera (DSLR vai līdzvērtīgi) ar Full HD izšķirtspējas ierakstu (1920x1080). Skaņas ieraksts jāveic ar ārēju mikrofonu (var būt uz kameras) vai jānodrošina ārējs skaņas ieraksts tur, kur tas ir nepieciešams. Interviju vai dialoga ierakstam jāizmanto „lapel” tipa mikrofoni(s).
5. Audiovizuālo materiālu sagatavo un katru audiovizuālo materiālu tehniskā formātā atsevišķā datnē izmantošanai internetā, projekcijām un arhīva nolūkiem.

Faila veids: MP4 (MPEG4)

Video kodējums: H.264 (PAL)

Kadru ātrums: 25fps

Straume: 16Mbps līdz 30Mbps

Straumes veids: VBR vai CBR

Video izšķirtspēja: 1920x1080 (malu attiecība ir 16:9)

Kadrs: Progressive (p)

Pikseļu proporcija: 1.0 (Square)

Audio: AAC, WAV, PCM vai MP3 straume, Stereo

Audio joslas platums: 192 kbps līdz 320kbps

Audio samplēšana: 44,1 vai 48 kHz

Skaļuma ierobežojums: -6dB (peak) vai limitējot audio skaļumu ar kompresiju līdz -10dB.

1. Audiovizuālā materiāla sākumā un noslēgumā ir jāparādās atsaucei uz VARAM, LLPA, Valsts reģionālās attīstības aģentūras (VRAA) un VARAM, LLPA, VRAA vizuālo identitāti, kā arī atsevišķā kadrā jānorāda Latvijas simtgades un Brīvības ielu stāsta simboliku, kas tiks nodrošināti no Pasūtītāja puses.
2. Mainoties audiovizuālo materiālu veidošanas apstākļiem (piemēram, tiek ņemti video materiāli no arhīva vai arī netiek ierakstīta fona balss, un citi gadījumi, kas samazina pasūtītā darba apjomu vai to atvieglo), Pasūtītājs patur tiesības neiepirkt pakalpojumu pilnā apmērā, proporcionāli samazinot konkrētā pasūtījuma cenu.

**Tehniskās prasības**

|  |  |  |  |
| --- | --- | --- | --- |
| **TEHNISKĀ SPECIFIKĀCIJA** | | | **TEHNISKAIS PIEDĀVĀJUMS** |
| **Nr.p.k.** | **Tehniskais raksturlielums** | **Izvirzītās tehniskās prasības** | **Tehniskais piedāvājums**  **(aizpilda pretendents)** |
| 1. | **Apraksts** | Dokumentālas filmas “9 pilsētas - viena iela” izveide, kas atspoguļotu Latvijas 100gades iniciatīvas “Brīvības ielu stāsti 9 Latvijas republikās pilsētās” norisi un rezultātus, t.sk. 9 īsfilmas par katru pilsētu, un filmas kopsavilkumu līdz 7 minūtēm saskaņā ar komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām (pieejamas <http://ieej.lv/brivibasiela>). | *Pretendents iesniedz īsu scenārija idejas aprakstu saskaņā ar komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām* |
| 2. | **Filmēšanas formāts** | Full HD 16:9 |  |
| 3. | **Tehnika** | Montāžā jāizmanto grafiskie elementi – titri, kas nodrošina filmēšanas objektu atpazīstamību vai izceļ emocijas |  |
| 4. | **Izplatīšanas formāts** | Web/TV |  |
| 5. | **Filmas ilgums** | Līdz 52 minūtēm |  |
| 6. | **Valoda** | Latviešu |  |
| 7. | **Izejmateriāla hronometrāža** | ne mazāk kā 160 min. |  |
| 8. | **Video noformējums** | Video noformēts ar ievada un noslēguma animāciju/kadriem, kas ietver projekta logotipu, atsauci par projekta norisi un LV100, VARAM , LLPA logo.  Nodevums tiek iesniegts cietajā diskā atbilstošā izmērā 10 eksemplāros – 1 eksemplārs VARAM, kur ievietota filma, 9 īsfilmas, filmas kopsavilkums un pa 1 eksemplāram iesniegšanai katrai no 9 republikas pilsētām, kur katrā eksemplārā ietverta filma, attiecīgās pilsētas īsfilma un filmas kopsavilkums. |  |
| 9. | **Autortiesības** | Par autortiesību, mantisko un blakustiesību ievērošanu attiecībā uz visiem materiālos iekļautajiem materiāliem atbild un apmaksā izpildītājs. |  |
| 10. | **Mārketinga paņēmieni filmas reklamēšanai un filmas pārraidīšanas plāns** | Filmu (vismaz 1 reizi) nepieciešams demonstrēt nacionālās apraides televīzijā, pirms tam to reklamējot | *Pretendents iesniedz priekšlikumu mārketinga paņēmieniem filmas reklamēšanai un filmas pārraidīšanas plānam* |

**Pakalpojuma sniegšanas kārtība un laika grafiks**

* 1. Filmas un filmas kopsavilkuma darba varianta (“melnā montāža”) sagatavošana un iesniegšana VARAM - līdz 2018.gada 30.septembrim.
  2. Filmas kopsavilkuma precizētā varianta sagatavošana un iesniegšana VARAM - līdz 2018.gada 10.oktobrim.
  3. Filmas, t.sk. 9 īsfilmu par katru republikas pilsētu, filmas kopsavilkuma gala varianta iesniegšana VARAM un filmas pārraidīšanas plāna īstenošana – līdz 2018.gada 15.decembrim.

**Nolikuma 2.pielikums**

**Pieteikums dalībai iepirkumā[[3]](#footnote-3)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:\_\_\_\_\_\_\_\_\_\_\_\_\_\_\_\_\_\_\_**

**Iepirkuma priekšmets:\_\_\_\_\_\_\_\_\_\_\_\_\_\_\_\_\_\_\_**

**1. PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst tehniskajai specifikācijai.
* pakalpojumi tiks izpildīti noteiktajos termiņos.
* pēc piedāvājuma iesniegšanas termiņa beigām piedāvājums netiks grozīts.
* visas piedāvājumā (un tā pielikumos - *ja nepieciešams*) sniegtās ziņas ir patiesas.
* Uzņēmums atbilst mazā vai vidējā (*vajadzīgo pasvītrot*) uzņēmuma statusam (Skat. skaidrojumu IUB tīmekļvietnē: <https://www.iub.gov.lv/sites/default/files/upload/skaidrojums_mazajie_videjie_uzn.pdf>. (*punktu raksta, ja tas attiecināms*).

**4. TEHNISKAIS PIEDĀVĀJUMS**

Pretendents iesniedz īsu scenārija idejas aprakstu saskaņā ar komunikācijas stratēģijā “Brīvības ielu stāsta atspoguļošanai un pēctecības veicināšanai” ietvertajām vadlīnijām un priekšlikumu mārketinga paņēmieniem filmas reklamēšanai un filmas pārraidīšanas plānam (skatīt tehniskās prasības tehniskajā specifikācijā).

1. **Pretendenta pieredzes apraksts**

|  |  |  |  |
| --- | --- | --- | --- |
| **Nr.** | **Informācija par pakalpojumu saņēmēju, norādot kontaktpersonu un kontaktinformāciju – tālruņa nr., e-pastu** | **Sniegtais pakalpojums (pakalpojuma apraksts, raksturojot sniegtā pakalpojuma saturu, īssaites (*short URL\**) uz vietnēm, kur aplūkojami pieredzi apliecinoši video, norādīta audiovizuālā materiāla mērķauditorija)** | **Pakalpojuma kopējās izmaksas, norādot summas *euro* bez PVN** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

*\*- ja aizsargāts ar paroli, norāda lietotājvārdu un paroli.*

1. **IESAISTĪTĀ PERSONĀLA SARAKSTS**

| **Nr.** | **Vārds, Uzvārds** | **Pozīcija līguma izpildes ievaros** | **Galvenie pienākumi līguma izpildes ietvaros** |
| --- | --- | --- | --- |
| 1. |  |  |  |
| 2. |  |  |  |

**7. FINANŠU PIEDĀVĀJUMS**

7.1. Piedāvājumam jāietver sevī visas izmaksas, kas saistītas ar Tehniskajā specifikācijā norādīto darbu izpildi7.2. Piedāvājuma cenai jābūt izteiktai euro, atsevišķi norādot:

- piedāvāto līgumcenu jeb piedāvājuma summu bez pievienotās vērtības nodokļa (PVN);

- PVN summu;

- kopējo cenu jeb piedāvājuma summu ar PVN.

|  |  |  |
| --- | --- | --- |
| **N.p.k.** | **Pakalpojums** | **Piedāvātā cena *euro*** |
| 1. |  |  |
| 2. |  |  |
|  |  |  |
|  | **Kopā, neskaitot PVN** |  |
|  | PVN, 21% |  |
|  | Kopā, t.sk. 21% PVN |  |

Paraksts[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Par līdzvērtīgiem darbiem tiks uzskatīti audiovizuālie darbi, kuros atspoguļots šāds saturs – par Latvijas reģioniem, pašvaldībām, vietām, cilvēkiem, tradīcijām. [↑](#footnote-ref-1)
2. (pieejamas <http://ieej.lv/brivibasiela>) [↑](#footnote-ref-2)
3. **Pieteikums dalībai iepirkumā jāiesniedz kopā ar šī nolikuma 5. punktā minētajiem dokumentiem, pievienojot satura rādītāju.** [↑](#footnote-ref-3)
4. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-4)